

|  |  |
| --- | --- |
| **PUČKA KNJIŽNICA I ČITAONICA DARUVAR**  STJEPANA RADIĆA 5  43500 DARUVAR  Ravnateljica: Romana Horvat  Tel.043/331-592 |  |
| IBAN HR6823400091100055926  OIB: 09901662337  Broj RKP-a: 34635  Matični broj: 0225703  Razina: 21  Šifra djelatnosti prema NKD-u: 9101  Šifra županije: 7-Bjelovarsko- bilogorska  Šifra grada: 067-Daruvar  e-mail: pkic@bj.t-com.hr  KLASA: 400-03/24-01/01  UR.BROJ: 2103-03-42/01-24-01  Daruvar, 30.01.2024. godine |  |

**BILJEŠKE UZ FINANCIJSKI IZVJEŠTAJ ZA 2023. GODINU**

Uvodni dio:

Osnivač Pučke knjižnice i čitaonice Daruvar je Grad Daruvar. Pučka knjižnica i čitaonica Daruvar samostalno djeluje od 7. listopada 1994. godine.

Povijesni aspekt

Kulturni život jedne sredine često se vrednuje po radu kulturno-umjetničkih društava i prosvjetnom radu, po izdavačkoj djelatnosti. Među njih treba ubrojiti i knjižnice koje su posebno u prošlosti imale veliku važnost. Prethodnice daruvarske knjižnice moguće je pratiti od druge polovine 19. stoljeća, kao sastavne dijelove škola ili crkvenih institucija. Zabilježeno je da je već 1872. god. u Daruvaru bila čitaonica, ali podaci o njezinome radu nisu sačuvani. S obzirom da se 1894. god. spominje Daruvarska čitaonica te 1912. Hrvatska čitaonica i Srpska čitaonica, moguće je zaključiti da su to bila mjesta unutar kojih se u to doba organizirala šira kulturna djelatnost. U isto vrijeme, a i kasnije, u gradu je radila kupališna čitaonica, u kojoj su kupališni gosti mogli čitati tadašnje novine i časopise. U sastavu Češke besede u Daruvaru je 1907. godine osnovana knjižnica i čitaonica koja se odmah pretplatila na razne časopise i knjige obrazovnog i poučnog sadržaja pisane na hrvatskome i češkom jeziku. Prvi knjižničar u ovoj knjižnici bio je Rafael Paviček, inače tada poznati daruvarski mlinar.

U razdoblju između dva svjetska rata knjižnica Češke besede doživjela je puni procvat. Radnička čitaonica, koja je po nekim obilježjima imala i funkciju knjižnice, s radom je počela 1935. godine. Već u prvim godinama Drugog svjetskog rata u Daruvaru se pojavila ideja o osnivanju jedne gradske knjižnice. U novijim zapisima često se spominje da je daruvarska narodna knjižnica osnovana 1947. godine, no prema tvrdnjama Vladimira Danjeka, prvog daruvarskog knjižničara nakon rata, knjižnica je osnovana vjerojatno tek krajem 1948. g. Od tada do danas daruvarska knjižnica promijenila je nekoliko adresa.

Odmah nakon rata smještena je u prostor nekadašnjeg kina na današnjem Trgu kralja Tomislava (današnja banka), nakon čega seli u prostorije današnjeg Ghetaldusa pa u Bjelajčevu fotografsku radnju, bivši dućan obuće Peko i nakraju u zgradu Slavonije gdje je bila smještena u razdoblju od 1950. do 1960. godine. Nakon Vladimira Danjeka, knjižničar je postao Slavko Hat te od 1959. do 1987. godine i Darko Eisenbacher.

Vjerojatno 1961. godine, knjižnica je ponovno preseljena i to u zgradu Vranjevine, a od 1984. pod vodstvom Margot Moćan trajno je smještena na adresi Stjepana Radića 5 u kojoj se nalazi i danas.

Pučka knjižnica i čitaonica Daruvar djeluje kao samostalna kulturna ustanova. (Izvor dr. Vjenceslav Herout).

Opći i posebni ciljevi

Viziju i misiju knjižnice možemo ostvariti sljedećim ciljevima:

Opći cilj 1. Razvoj cjeloživotnog obrazovanja u knjižnici

Posebni cilj 1.1. Popularizacija knjižničnih djelatnosti

Posebni cilj 1.2. Popularizacija čitanja

Opći cilj 2. Knjižnica je privlačno mjesto za igru, učenje i druženje

Posebni cilj 2.1. Razvoj kulturno-animacijskih sadržaja u knjižnici

Posebni cilj 2.2. Kreativnim izražavanjem kvalitetno provoditi slobodno vrijeme

Polazeći od zakonskih i podzakonskih akata koji reguliraju ovu djelatnost Pučka knjižnica i čitaonica Daruvar (u daljnjem tekstu: Knjižnica) planira u 2022. godini:

• obavljati stručne poslove:

 nabavljati knjižnu građu za Dječji odjel, Odjel za odrasle, Studijski odjel i Središnju knjižnicu za češku manjinu u RH

 nabavljati multimediju za Dječji odjel, Odjel za odrasle, Studijski odjel i

Središnju knjižnicu za češku manjinu u RH

 nabavljati igračke i ostala didaktička pomagala za Dječju igraonicu

 nabavljati periodiku (časopise, novine) za sve uzraste korisnika

 obrađivati (računalno), zaštićivati i davati na korištenje knjižničnu građu

 izrađivati biltene, kataloge, bibliografije i dr. informacijska pomagala

 sudjelovati u izradi skupnih kataloga i baza podataka

 voditi dokumentaciju o građi i korisnicima

 razvijati informacijsko-referalnu službu i međuknjižničnu posudbu

 obaviti godišnji otpis na kraju kalendarske godine, ali i prema potrebi tijekom godine

• razvijati program Središnje knjižnice za češku manjinu u RH (detaljnije u poglavlju Ustrojstvo Središnje knjižnice za češku manjinu u RH u Godišnjem planu i programu rada Pučke knjižnice i čitaonice Daruvar za 2022. godinu)

• povremeno odlaziti na stručna usavršavanja zbog kvalitetnijega rada

• prezentirati svoj rad na stručnim skupovima od nacionalnoga značaja

• sudjelovati u radu Hrvatskog knjižničarskog društva i Društva Bilogore, Podravine i Kalničkog prigorja

• lobirati u zajednici za razvoj Knjižnice

• kontinuirano ažurirati mrežne stranice Knjižnice (www.knjiznica-daruvar.hr i stranice na Facebooku i Instagramu)

• pripremati i voditi kulturne večeri, tribine, predavanja…, a za djecu pričaonice, glazbene radionice, likovne radionice, filmske projekcije i sl., radionice i igraonice za djecu svih uzrasta

• pripremati online programe u slučaju da se nastavi nepovoljna epidemiološka situacija

• razvijati suradnju sa sestrinskom knjižnicom u Češkom Tešinu (Češka Republika)

• kontinuirano se oglašavati u svim medijima

• sudjelovati u svim glavnim kulturnim događajima u gradu Daruvaru

• poticati korištenje knjižnične građe i informacija

• surađivati s odgojno- obrazovnim ustanovama, kulturnim i informativnim ustanovama, gospodarskim tvrtkama, udrugama i privatnim osobama te medijima.

Zakonske i druge pravne osnove

Djelatnost Pučke knjižnice i čitaonice Daruvar ostvaruje se u skladu s odredbama Zakona o knjižnicama i knjižničnoj djelatnosti (NN 17/19.), Zakona o ustanovama (NN 76/93., 29/97., 47/99., 35/08., 127/19.), Zakona o proračunu (NN 78/08., 136/12., 15/15.).

Odgovorna osoba

Ravnateljica Romana Horvat, prof. slavistike i viši knjižničar od 1.1.2008. do 31.12.2027.

Računovotkinja odgovorna za sastavljanje financijskih izvještaja, Daniela Matejak od 1.4.2022. godine.

**BILJEŠKE UZ OBRAZAC PR-RAS**

**PRIHODI**

**Bilješka br.1**

**Šifra 6**

Ukupni prihodi poslovanja u 2023. godini iznose 214.444,95 eura ,što je za 4,2% više u odnosu na 2022.godinu.

Pomoći proračunu iz drugih proračuna-šifra 6331-novi prihod koji nismo imali u 2022.godini jer nam je županija odobrila program po Javnom pozivu te uplatila sredstva za programe iz 2022.g. i 2023.g. u 2023.godini.

Tekuće pomoći proračunskim korisnicima iz proračuna koji im nije nadležan-šifra 6361-do smanjenja od 39,1% došlo je jer su 2023. godine bile znatno manje investicije u tekuće održavanje objekta, dok smo u 2022.godini mijenjali vanjsku drvenu stolariju.

Kapitalne pomoći proračunskim korisnicima iz proračuna koji im nije nadležan -šifra 6362-do povećanja od 139% je došlo zbog novog modela otkupa knjiga od Ministarstva kulture i medija po kojem smo ostvarili prihod.

Kapitalne donacije -šifra 6632 - iznosu 1481,24 eura su novi prihod koji nismo imali u 2022.godini, a ostvarili smo ga jer su nam korisnici donirali veći broj knjižne građe.

Ostali prihodi -šifra 683-ostvarili smo novi prihod u iznosu 10,52 eura jer nam je Porezna uprava vratila sredstva za pretplate iz prethodnih godina.

Sveukupni prihodi poslovanja ostvareni su iz slijedećih izvora:

Prihodi koje smo ostvarili iz gradskog proračuna -šifra 67-ukupno iznose 150.487,03 eura.

Prihodi od pomoći-šifra 636- iznose 53.053,93 eura.

Pomoći proračunu iz drugih proračuna-županija-šifra 633-iznose 1.690,89 eura.

Prihodi od financijske imovine-šifra 6413- iznose 148,25 eura.

Prihodi od prodaje usluga-šifra 661- iznose 7.573,09 eura.

Donacije -šifra 663 -iznose 1.481,24 eura.

Ostali prihodi-šifra 683-iznose 10,52 eura.

**RASHODI**

**Bilješka br.2**

**Šifra 3**

Rashodi poslovanja za ovo izvještajno razdoblje -šifra 3-iznose180.371,40 eura što je za 5,7% manje u odnosu na isto razdoblje 2022. godine.

Ostali rashodi za zaposlene-šifra 312 iznose 5.330,92 eura što je povećanje 47,4% u odnosu na isto razdoblje prošle godine, zbog povećanja božićnice i regresa sukladno financijskom planu i odluci osnivača.

Materijalni rashodi -šifra 32 iznose 31.410,99 eura te su smanjeni za 50,7 % u odnosu na isto razdoblje prethodne godine. Najveće smanjenje je na šifri 3232-usluge tekućeg i investicijskog održavanja 90,2% jer smo u 2022.godini imali povećan taj trošak zbog izmjene vanjske drvene stolarije.

Komunalne usluge -šifra 3234-iznose 282,23 eura, povećane su za 32,8% zbog povećanja cijena usluge i zbrinjavanja otpada u reciklažno dvorište.

Usluge promidžbe i informiranja-šifra 3233-iznose 127,44 eura, smanjene su za 67,6 % jer smo se puno besplatno oglašavali na društvenim mrežama i sami organizirali veći dio predavanja i radionica.

Materijal i dijelovi za tekuće i investicijsko održavanje-šifra 3224-iznosi 1.989,97 eura i povećan je za 80,8 % zbog servisa alarmnog sustava za vatrodojavu i servisa bojlera za centralno grijanje.

Ostali nespomenuti rashodi poslovanja-šifra 329-iznose 6.440,93 eura i povećani su za 45,8% zbog novih projekata i programa koje je djelomično financirala županija.

Rashodi za reprezentaciju na šifri 3293 iznose 666,45 eura . Naša ustanova je bila domaćin Okruglog stola i tom prigodom i obilježila 75. rođendan ustanove.

Bankarske usluge i usluge platnog prometa-šifra 3431-iznose 454,18 eura i povećane su za 30,5% zbog poskupljenja usluga.

Naknade građanima i kućanstvima u novcu-šifra 3721-iznose 477,80 i smanjene su za 50% zbog završetka školovanja zaposlenice.

**Bilješka br.3**

**Šifra 7**

Prihodi od prodaje nefinancijske imovine-šifra 7-iznose 574,00 eura i novi su prihod koji nismo ostvarivali u 2022.godini.Prodana je otpisana i dotrajala knjižnična građa članovima knjižnice.

**Bilješka br.4**

**Šifra 4**

Rashodi za nabavu proizvedene dugotrajne imovine u iznosu od 25.214,03 eura povećani su u odnosu na prethodnu godinu za 76,6 %. zbog novog modela otkupa knjiga od Ministarstva kulture i medija po čijim smo ugovorima dobili povećana sredstva za nabavu knjižne građe.

Postrojenje i oprema šifra 4221 u iznosu od 155,00 smanjena je za 72,4 % u odnosu na prethodnu godinu, jer se je postojeća oprema servisirala i koristila, kupljen je samo 1 printer.

**BILJEŠKE UZ OBRAZAC BILANCE**

POPIS UGOVORENIH ODNOSA (u tablici ):



Po uputama ministarstava koja su sufinancirala izmjenu dotrajale stolarije dana su i primljena jamstva po ugovorima kako je i navedeno u tablicama te su napravljena knjiženja izvanbilančnih evidencija.

\*Nema sudskih sporova u tijeku.

**Bilješka br.5**

**Šifra 7**

Nefinancijska imovina -šifra 0-iznosi 735.285,57 eura i u evidenciji je povećana za 380,8% zbog usklađivanja stvarnog stanja knjižničnog programa sa računovodstvenim stanjem na osnovnim sredstvima.

Obaveze za nabavu nefinancijske imovine-šifra 24- u iznosu 1.745,39 eura porasle su za 1024% zbog povećane nabave knjižne građe.

Na šifri 9222 prikazan je preneseni sveukupni manjak prihoda u iznosu 7.620,37 eura .

Na šifri 9221-višak prihoda prikazan je višak poslovanja 2023.godine u iznosu 9.819,89 eura.

Sveukupan rezultat poslovanja na šifri 922 je višak od 2.199,53 eura. Do viška prihoda je došlo jer je županija po ugovoru sklopljenom 21.12.2022.godine doznačila sredstva na račun knjižnice u 2023.godini a rashodi u nastali u 2022.godini po programu i ugovoru. Isto tako od Ministarstva kulture i medija dobili smo aneks ugovora o financiranju knjiga za otkup u 2023.g i dobili sredstva od ministarstva 12.12.2023.godine u iznosu od 3.000 eura koja smo djelomično utrošili u 2023.godini jer nam dobavljači nisu stigli isporučiti narudžbe .Ostalo je za utrošiti još 2.871,62 eura u 2024.godini koje će se namjenski utrošiti u siječnju za otkup knjiga..

Šifra 193 kontinuirani rashodi budućih razdoblja iznosi 13.187,25 eura što je povećanje u odnosu na prethodnu godinu od 13%, zbog povećanja plaće privremenim dodatkom na plaću.

**Bilješka br.6**

**B001/B003**

Stanje novčanih sredstava na dan 31.12.2023. godine iznosi 21.863,39 eura, šifra 1112-novac na računu kod poslovnih banaka 21.843,39 eura i šifra 113 -novac u blagajni 20,00 eura što odgovara stanju na računu 11 u Bilanci na dan 31.12.2023. godine.

Na šifri B001 prikazana je ukupna imovina ustanove i ona iznosi 770.336,21 eura. Šifra B001 jednaka je šifri B003, odnosno obvezama i vlastitim izvorima.

Dio imovine je rashodovan zbog dotrajalosti.

**OBRAZAC: RAS-funkcijski**

Na šifri 082 prikazani su ukupni rashodi kulture te iznose 205.485,43 eura, a odgovaraju zbroju šifri 3 i 4 u PR-RAS obrascu.

**OBRAZAC P-VRIO**

Promjene u vrijednosti i obujmu imovine-šifra 91511-u iznosu od 13.590,24 eura smanjene su vrijednosti zbog otpisa imovine s vrijednošću koja nije više bila upotrebljiva(knjige koje se ne amortiziraju).Na šifri 91512 došlo je do povećanja od 2.492,20 eura zbog donacije knjiga unutar proračuna.

**BILJEŠKE UZ OBRAZAC OBVEZE ZA RAZDOBLJE**

**OD 01.01.2023.-31.12.2023. GODINE**

**Bilješka br. 7**

Stanje obveza na početku razdoblja 01.01.2023. godine-šifra V 001 iznosi 15.165,68 eura.. U izvještajnom razdoblju povećane su obveze u iznosu od 206.926,46 eura-šifra V 002 i to:

- 231 obveze za zaposlene 149.982,44 eura

- 232 obveze za materijalne rashode 31.777,98 eura

- 234 obveze za financijske rashode 454,19 eura

- 237 obveze za naknade građanima 477,80 eura

- 239 ostale tekuće obveze 339,07 eura

- 24 obveze za nabavu nefinancijske imovine 23.894,98 eura

\_\_\_\_\_\_\_\_\_\_\_\_\_\_\_\_\_\_\_\_

ukupno povećanje obveza 206.926,46 eura

**Bilješka br. 8**

U izvještajnom razdoblju podmirene su obveze u iznosu od 205.469,30 eura-šifra V 004 i to:

- 231 obveze za zaposlene 148.468,83 eura

- 232 obveze za materijalne rashode 32.738,19 eura

- 234 obveze za financijske rashode 367,16 eura

- 237 obveze za naknade građanima 477,80 eura

- 239 ostale tekuće obveze 1.112,45 eura

- 24 obveze za nabavu nefinancijske imovine 22.304,87 eura

\_\_\_\_\_\_\_\_\_\_\_\_\_\_\_\_\_\_\_\_

podmirene obveze u izvještajnom razdoblju 205.469,30 eura

**Bilješka br. 9**

Na kraju razdoblja 31.12.2023. godine-šifra V 006 ostale su nepodmirene obveze u iznosu 16.622,84 eura.

Dospjelih obaveza nema, a stanje nedospjelih obveza na kraju izvještajnog razdoblja -šifra V 009-iznosi 16.622,84 eura.

Ravnateljica :

**Romana Horvat, viši knjižničar i prof. slavistike**